ערן רותם מצטרף ל- Satixfy
דף בית צ'יפסים ערן רותם מצטרף ל- Satixfy
ערן רותם, אחד מוותיקי תעשיית השבבים הצטרף לאחרונה לחברת Satixfy העוסקת בפיתוח שבבים לשוק החלל והתעופה. למרות שבדף ה Linkedin שלו רשום ערן כאילו הוא עדיין משמש בתפקידו כסמנכ"ל בחברת מרוול לצ'יפסים נודע כי לפני כשלושה שבועות הצטרף ערן לחברת Satixfy וככל הנראה יסייע לה לקדם קוו מוצרים חדש של החברה.
כבר בשנת 1984 סיים ערן את לימודי הנדסת חשמל בטכניון והצטרף לחברת אלביט. בשנת 1986 הצטרף לחברת שבבים צעירה בשם Chip Express (אותה הקים צבי אורבך) ושימש בה במגוון תפקידים. בתפקידו האחרון היה סמנכ"ל תכנון מעגלים אלקטרונים משולבים.
בשנת 2000 פרש מ - ChipExpress כדי להצטרף לחברת גלילאו וזו האחרונה נרכשה כעבור זמן קצר ע"י מרוול. ערן הצטרף עם שאר חבריו למרוול כדי לשמש בה כמנהל פיתוח בכיר ואחראי על מערכות ה CAD. בשנת 2010 מונה לסמנכ"ל במרכז הפיתוח ביקנעם תוך שהוא מקים ומנהל קבוצות פיתוח שונות ואחראי לפרויקטים מורכבים בטכנולוגיות מתקדמות. ערן רכש מומחיות בכל תחומי התכנון והוביל בהצלחה מאות תכנונים עד לשלב ה- Tapeout.
סביר להניח כי גם בתפקידו החדש בחברת SatixFy, יביא לידי ביטוי את הנסיון הרב שצבר בפיתוח שבבי סיליקון ויסייע לחברתו לפתח את מוצריה המיועדים בין השאר לתחומי ה-IoT (האינטרנט של הדברים) ותקשורת בין מכונות (M2M), הנמצאים כיום בחזית החדשנות גם בענף לווייני התקשורת.